Oladayo Popoola

Oladayo Popoola ( Yoruba   ; An haife shi 26 ga watan Fabrairu shekarar 1944) Manjo-Janar na Najeriya ne mai ritaya wanda ya taba zama gwamnan mulkin soja na jihar Oyo (Janairu 1984 - Agusta 1985) a lokacin mulkin soja na Manjo-Janar Muhammadu Buhari, sannan aka nada shi Gwamnan Soja na Jihar Ogun (Agusta 1985 - 1986) lokacin mulkin soja na Janar Ibrahim Babangida.  

 Tarihin Rayuwa 
An haifi Oladayo Popoola a ranar 26 ga watan Fabrairun shekarar 1944. Ya yi karatun sakandire a garin Ikire na jihar Osun . Ya shiga aikin soja kuma ya ci gaba da hawa mukami, inda ya zama mataimakin mai ba da shawara kan harkokin tsaro a babbar hukumar Najeriya ta Indiya, darakta a kwalejin ma’aikata ta Jaji, da kuma shugaban gudanarwa da kuma shugaban hedikwatar rundunar sojoji.
Gwamnan Oyo Da Oyo
An nada shi gwamnan soja a jihar Oyo a watan Janairun shekarar 1984 sannan kuma gwamnan jihar Ogun a watan Agustan shekarar 1985. Ya kasance memba na Majalisar Mulki na wucin gadi.https://tribuneonlineng.com/lautech-to-honour-ex-oyo-military-administrator-popoola-legal-luminary-ayorinde/

Najeriya da Kamaru sun yi sabani game da mallakar yankin Bakassi, wanda ake tunanin yana da dimbin arzikin mai, inda aka fara gwabzawa lokaci-lokaci a shekarar 1994. A watan Nuwamba shekarar 1998, Najeriya da Kamaru sun yi musayar fursunonin yaki. A matsayinsa na kwamandan sojojin Najeriya a yankin (82 Mechanized Division, Enugu), Janar Oladayo Popoola ya ce an yi musayar ne a cikin ta hanyar sulhu a tsakanin kasashen biyu".https://punchng.com/cultism-internet-fraud-threats-to-nigerias-security-ex-general/

Lauya
Yayin da yake aikin soja, Popoola ya karanci shari'a a jami'ar Legas a matsayin dalibi na wucin gadi, inda ya samu LL. B. digiri. Daga baya ya halarci Makarantar Shari'a ta Najeriya, Legas kuma ya zama Barista a fannin Shari'a.   A watan Maris na shekarar 1999, ya kasance shugaban kwamitin shugaban kasa kan zabin ci gaban yankin Neja Delta, wanda ya ba da shawarar a kara kudade domin raya ababen more rayuwa da kafa kwamitin tuntuba na Neja Delta.  An bukaci Popoola ya yi ritaya daga farkon jamhuriya ta hudu ta Najeriya, kamar yadda sauran tsofaffin gwamnonin sojoji da masu mulki suka yi. A shekarar 2004, yana aiki a matsayin manajan darakta na Daybis Printing Press, wani kamfani a Ibadan.
 Manazarta 

Category:Gwamnonin jihar Ogun
Category:Gwamnonin jihar Oyo
Category:Rayayyun mutane